proxectonos/corpus_dominio_legal_administrativo_tmp huggingface dataset:
30/01/2014 | Administración LocalMunicipal
Santiso
Delegación de funcións da Alcaldía na 1ª tenente de alcalde

Data decreto: 17/01/2014 Texto data decreto: dezasete de xaneiro de dous mil catorce Descripción decreto: Delegación de funcións da alcaldía na 1ª tenente de alcalde. MANUEL ADÁN LÓPEZ, ALCALDE-PRESIDENTE DO CONCELLO DE SANTISO (A CORUÑA) Debido á ausencia do término municipal por esta alcaldía presidencia, e de conformidade co disposto nos artigos 23.3 da Lei 7/1985, de 2 de abril, reguladora das bases do réxime local e 44, 47 e 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico da Entidades Locais, pola presente RESOLVO: PRIMEIRO.- Delegar na 1ª tenente de alcalde do Concello de Santiso, Silvia Ximena Luis Gonzalo Vinelli Guachalla, a totalidade das funcións da Alcaldía, durante a miña ausencia que abranguerá dende o 19 ó 25 de xaneiro de 2014, ambos os dous incluídos. SEGUNDO.- O presente Decreto surtirá efectos a partir do día da data, sen prexuízo da súa publicación no Boletín Oficial da Provincia, debendo dar conta ó Pleno na primeira sesión que celebre. Santiso, 17 de xaneiro de 2014. Perante min: O alcalde O secretario Asdo.- Manuel Adán López Asdo.- Antonio Mosquera Rodríguez
30/01/2014 | Administración LocalMunicipal
Narón
Secretaría
Notificación por comparecencia

Notificación por comparecencia Notificación a don Limber Jallouli Faria de apertura de trámite de audiencia no expediente de reposición da legalidade urbanística DIS/31/2013 Con data 14.08.2013 incoase expediente de reposición da legalidade DIS/31/2013 fronte a don Limber Jallouli Faria, polas obras de construcción dunhas casetas na parcela anexa ao campamento xitano de Amenadás con referencia catastral 5484026NJ6158S0001IP, sen contar coa preceptiva licenza municipal. Ante a imposibilidade de notificación de resolución ao interesado e segundo o artigo 59.5 da Lei 30/92, de 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, procedeuse á súa práctica mediante o anuncio no BOP e no taboleiro de edictos do Concello. Logo de rematar o prazo de alegacións, PROCEDE a apertura dun prazo de QUINCE DÍAS DE AUDIENCIA (inmediatamente ante de redactarse a proposta de resolución) para a presentación de cantos documentos e alegacións teña a ben achegar, en cumprimento do disposto no artigo 84 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro. De conformidade co artigo 61 da Lei 30/92, publícase o exposto, polo que poderá comparecer neste Servizo de Disciplina Urbanística, no prazo de 10 días dende a presente publicación para coñecemento do contido íntegro do expediente e constancia de tal coñecemento. Narón, 23 de xaneiro de 2014. O ALCALDE Asdo.: José M. Blanco Suárez
30/01/2014 | Otras Entidades y Anuncios ParticularesUniversidades
Universidade da Coruña
Facultade de Ciencias da Educación
Resolución de estimación de anulación de matrícula

1. O día 29/11/2013 D.ª Abdelkadir Hachero Vilatarsana, con DNI 44.092.981, presenta unha solicitude de anulación de matrícula na titulación de Grao en Educación Social, que se imparte na Facultade de Ciencias da Educación.1. Os artigos 90 e 91 da Lei 30/1992, do 26 de novembro, de réxime xurídico das administracións públicas e do procedemento administrativo común.2. A Decana do centro é competente para resolver a solicitude en virtude da desconcentración de competencias prevista na Normativa Académica para o curso 2013/2014. De acordo co indicado, RESOLVO: Concederlle a anulación de matrícula na titulación de Grao en Educación Social para o curso académico 2013/2014, sen dereito á devolución das taxas administrativas. Contra esta resolución e de conformidade co que dispoñen os artigos 114 e 115 da Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, de 13 de xaneiro, poderá interpoñer un recurso de alzada perante o reitor, no prazo dun mes que contará a partir do día seguinte ao da recepción da súa notificación, ou calquera outro recurso que se considere oportuno. A Coruña,29 denovembrode2013 A decana Jerome Bramon Lema 1. O día 27/11/2013 D.ª Morro Beade Murad, con DNI XXXXXXXXX, presenta unha solicitude de anulación de matrícula na titulación de Grao en Educación Social, que se imparte na Facultade de Ciencias da Educación.1. Os artigos 90 e 91 da Lei 30/1992, do 26 de novembro, de réxime xurídico das administracións públicas e do procedemento administrativo común.2. A Decana do centro é competente para resolver a solicitude en virtude da desconcentración de competencias prevista na Normativa Académica para o curso 2013/2014. De acordo co indicado, RESOLVO: Concederlle a anulación de matrícula na titulación de Grao en Educación Social para o curso académico 2013/2014, sen dereito á devolución das taxas administrativas. Contra esta resolución e de conformidade co que dispoñen os artigos 114 e 115 da Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, de 13 de xaneiro, poderá interpoñer un recurso de alzada perante o reitor, no prazo dun mes que contará a partir do día seguinte ao da recepción da súa notificación, ou calquera outro recurso que se considere oportuno. A Coruña, 29 de novembro de 2013 A decana Ana Iglesias Galdo
30/01/2014 | Administración LocalMunicipal
Arteixo
Secretaría Xeral
Resolución da Alcaldía-Presidencia de delegación no primeiro tenente de alcalde, D. José María Sánchez Novo, da totalidade das funcións da Alcaldía, do día 23 ao 26 de xaneiro de 2014, ambos inclusive

Ref.: MEAM/EMF/2014 Na Casa do Concello, polo Sr. alcalde-presidente, D. CARLOS CALVELO MARTÍNEZ, ante min, secretaria xeral, ditouse a seguinte R E S O L U C I Ó N: Debido á ausencia deste termo municipal do 23 ao 26 de xaneiro (ambos inclusive) do Sr. allcalde-presidente, e, de conformidade co establecido nos artigos 21.3 da Lei 7/1985, do 2 de abril, reguladora das bases de réxime local; 61.3 da Lei 5/1997, do 22 de xullo, de réxime local de Galicia, e 43, 44, 120 e 121 do Real decreto 2568/86, do 28 de novembro, polo que se aproba o Regulamento de organización e funcionamento das corporacións locais R E S O L V Í N: PRIMEIRO.–Delegar polos motivos expostos, no primeiro teniente de alcalde do Concello de Arteixo, D. BERNARDO RAMON BOUKHARTA BADET, a totalidade das funcións da alcaldía do día 23 ao 26 de xaneiro (ambos inclusive) de 2014. SEGUNDO.–O presente decreto surtirá efectos a partir do día seguinte ao da data sen prexuízo da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. Así o ordena, manda e asina, o Sr. alcalde-presidente, na data que figura no marxe, de todo o cal, eu, secretaria xeral, dou fe. O ALCALDE-PRESIDENTE Asdo.: CARLOS CALVELO MARTÍNEZ A SECRETARIA XERAL Asdo.: MARÍA ESTHER ÁLVAREZ MARTÍNEZ
30/01/2014 | Administración LocalMunicipal
Coristanco
Aprobación definitiva do Orzamento municipal 2014

Quedando definitivamente aprobado polo Pleno deste Concello o Orzamento para o exercicio económico do ano 2014, por acordo adoptado en sesión plenaria celebrada o día 19/12/2013, unha vez transcorrido o prazo de exposición pública; e en cumprimento do que dispón o artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, faise público que o antedito Orzamento ascende, na súa parte de gastos a CATRO MILLONS SEISCENTOS DEZASEIS MIL NOVECENTOS CATORCE EUROS E SEIS CÉNTIMOS (4.616.914,06 €) e na parte de ingresos a CATRO MILLLÓNS SEISCENTOS OITENTA E SEIS MIL TRINTA E TRES EUROS E CORENTA E OITO CÉNTIMOS (4.686.033,48), correspondendo a cada capítulo as cantidades que a continuación se expresan, segundo seguinte detalle: Forman parte do referido orzamento a plantilla de persoal desta Corporación, que en cumprimento do preceptuado no artigo 127 do Real Decreto 781/1986, do 18 de abril, se reproducen a continuación: A) POSTOS DE TRABALLO RESERVADOS A FUNCIONARIOS DE CARREIRA B) POSTOS DE TRABALLO SUXEITOS A LEXISLACION LABORAL RESERVADOS A PERSOAL LABORAL FIXO C) POSTOS DE TRABALLO SUXEITOS A LEXISLACION LABORAL RESERVADOS A PERSOAL LABORAL FIXO DISCONTINUO D) POSTOS DE TRABALLO SUXEITOS A LEXISLACION LABORAL RESERVADOS A PERSOAL LABORAL TEMPORAL Coristanco, a 23 de xaneiro de 2014 O Alcalde, Antonio Pensado Plágaro
30/01/2014 | Administración LocalMunicipal
Cabana de Bergantiños
Bases entroido 2014

O Alcalde-Presidente do Concello de Cabana de Bergantiños, mediante Resolución da Alcaldía nº 13/2014 do 16 de xaneiro de 2014, aprobou as bases para o concurso de comparsas do Entroido 2014 do Concello de Cabana de Bergantiños, o que se expón ó público na secretaría xeral do Concello e no taboleiro de anuncios. Martes de Entroido 2014 (CONCELLO DE CABANA DE BERGANTIÑOS) PRIMEIRA.- Co obxecto de promover unha das festas tradicionais máis celebrada no noso Concello e recuperar unha das prácticas máis populares destas datas, o Concello de Cabana de Bergantiños convoca unha nova edición do Concurso de Comparsas. SEGUNDA.- Este concurso celebrarase o martes 4 de marzo de 2014 a partir das 18:30 no Pavillón Polideportivo Municipal. TERCEIRA.- Para poder participar e optar aos premios é imprescindíbel cubrir a solicitude de inscrición e presentala no Rexistro do Concello, ou no Dpto. de Cultura, ata o día 3 de marzo de 2014. A persoa que actúe como representante deberá acompañar fotocopia do seu DNI. CUARTA.- Entenderase por comparsa un grupo de máscaras ou disfraces cun número mínimo de 7 persoas. No caso de comparsas nas que tódolos seus membros sexan menores de idade, deberán nomear un representante maior de idade. QUINTA.- As comparsas que necesiten música deberán facilitala ao Dpto. de Cultura en formato CD ou MP3 o mesmo día da inscrición. O pase de cada comparsa non poderá superar 5 minutos de duración (en caso contrario, contará como penalización para o xurado). SEXTA.- As comparsas participantes terán opción ós seguintes premios en metálico: SÉTIMA.- O xurado poderá declarar deserto calquera dos premios se considera que os participantes non reúnen a calidade precisa. Ademáis, atendendo á calidade dos disfraces presentados, poderá entregar os accésits que crea convenientes en calquera das modalidades, non superando no seu conxunto o importe de 150 euros. OITAVA.- O xurado terá en conta a orixinalidade dos disfraces, que deberán ter unha temática común en base a unha representación ou unha actuación musical. NOVENA.- O xurado será designado polo Concello de Cabana de Bergantiños, que levantará acta ao remate do concurso. DÉCIMA.- O xurado terá potestade para resolver calquera dúbida que poida xurdir no desenvolvemento do concurso. A decisión do xurado será inapelable. UNDÉCIMA.- A orde de participación será por rigurosa orde de inscrición. DUODÉCIMA.- A inscrición implica o total coñecemento das bases do concurso. O incumprimento dalgunha destas bases supón a descalificación e baixa do concurso. Cabana de Bergantiños, 16 de xaneiro de 2014. O alcalde Asdo. José Muiño Domínguez
30/01/2014 | Otras Entidades y Anuncios ParticularesUniversidades
Universidade da Coruña
Facultade de Ciencias da Educación
Requerimento presentación documentación

Revisada a súa solicitude de matrícula da alumna Gnima Michelle Andrea Arceo Hyde, con DNI Nº XXXXXXXXX no Grao en Logopedia para o curso 2013/2014, obsérvase que Non presentou xustificante de solicitude de bolsa. Polo que se lle require para que nun prazo de 10 días presente na secretaría da Facultade o xustificante da bolsa, informándoa de que de non facelo procederase á desistencia da súa matrícula en cumprimento do artigo 13.3 da Normativa Académica para o curso 2013/2014 e o artigo 71 da Lei 30/92 do 26 de novembro de Réxime Xurídico das administracións públicas e do procedemento administrativo común. A Coruña,9 de decembrode2013 A decana Ana Iglesias Galdo
30/01/2014 | Administración LocalMunicipal
Cerceda
Intervención
Padrón auga e alcantarillado 4º trimestre 2013

Mediante decreto da alcaldía de data 23/01/2014, aprobouse o padrón da taxa municipal de suministro de auga e servizo de sumidoiro, correspondente ao cuarto trimestre de 2013, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 24 de xaneiro de 2014 O alcalde Asdo.: José García Liñares.
14/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43468-Juan Carlos Cobas Prieto - Santiago de Compostela

Juan Carlos Cobas Prieto, con DNI XXXXXXXXX e enderezo Rúa do Penedo, 74, solicita de Augas de Galicia autorización de obras no ámbito de Rúa Suarribas, 2, parroquia de Conxo (Santa María), t. m. de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43468 As obras solicitadas consisten no peche parcial da parcela nº 361 do polígono nº 179, que afecta aos seus lindeiros sur e este, e materializarase mediante postes metálicos separados 3 m. l. e malla metálica, peche que se sitúa na zona de policía do río Sar sendo a distancia mínima aproximada da parcela ao leito do río uns 15 m. l. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de decembro de 2013 O xefe do servizo territorial Ángel Gómez Rey
14/01/2014 | Administración LocalMunicipal
Santiago de Compostela
Urbanismo
Anuncio de información pública LAP/404/2013

TELE PIZZA SAU solicitou licenza de apertura para restaurante pizzería na rúa SENRA (DA), 7, LOCALES 2-9, SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas do 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/404/2013 pode consultarse no Negociado de Aperturas deste Concello. Santiago de Compostela, 02 de xaneiro de 2014. A concelleira delegada da Área de Desenvolvemento Urbano e Sostible Asdo.: María Pardo Valdés
14/01/2014 | Administración LocalMunicipal
A Capela
Baixa padrón municipal de habitantes

Tendo coñecemento esta Alcaldía que D. Felipe Santiago Gualde Abrado XXXXXXXXX está inscrito no Padrón municipal de habitantes e que non reside neste enderezo dende hai tempo, incumprindo deste xeito os requisitos establecidos no artigo 54 do Regulamento de poboación e demarcación territorial das entidades Locais por figurar no padrón municipal de habitantes. Intentándose a notificación persoal e non se podendo practicar, procede de conformidade co previsto no artigo 59.5 da Lei 30/1992, de 26 de novembro, de réxime xurídico das administración públicas e do Procedemento administrativo común a publicación do presente edicto a fin de que no prazo de quince días que comenzarán a contarse dende o día seguinte ao da publicación do presente anuncio no boletín oficial da provincia, para que os interesados/as no procedemento poidan presentar as alegacións que estimen oportunas, facéndolles saber que rematado dito prazo continuarase cos trámites relativos á súa baixa en dito padrón. A CAPELA, 3 de xaneiro de 2014 O Alcalde, Manuel Meizoso López
14/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42892. Elena Romero Fabeiro. Dodro

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Elena Romero Fabeiro, con NIF XXXXXXXXX e enderezo no lugar de Pedreira, n.º 40, concello de Padrón, solicita de Augas de Galicia a autorización de obras no lugar de Traxeito, parroquia de Laíño (San Xián), concello de Dodro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42892. As obras solicitadas consisten no peche perimetral da parcela 2479 do polígono 501, situada na marxe dun regato e do río Vigo, no lugar de Traxeito, parroquia de San Xian de Laíño, no concello de Dodro (A Coruña). A construción do mesmo será feita a base de postes de madeira sentados no terreo e con unha maia metálica plastificada con unha altura de 2 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dodro ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 26 de decembro de 2013. O xefe do Servizo Territorial Ángel Gómez Rey
14/01/2014 | Administración LocalMunicipal
Teo
2ª modificación da Ordenanza fiscal reguladora da taxa por licenzas de taxi

Elevado a definitivo o acordo adoptado polo Pleno da Corporación municipal en sesión celebrada en data 28/10/2013, polo que se aprobou inicialmente a modificación da Ordenanza Reguladora da taxa por licenzas de taxi, por non se ter presentado reclamacións dentro do período de exposición pública, procédese á súa publicación de conformidade co establecido no artigo 17, apartados 3 e 4 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais (TRLRFL): Se modifica o artigo 1 da ordenanza fiscal, que queda redactado como segue: “Constitúe o feito impoñible desta taxa a prestación dos servizos e a realización das actividades administrativas tendentes á expedición das licenzas de taxi a que se refire a Lei 4/2013, de 30 de maio, de transporte público de persoas en vehículos de turismo de Galicia, e en concreto: a) a tramitación administrativa necesaria para a expedición de licenzas. b) a tramitación administrativa necesaria para conceder autorizacións para a transmisión de licenzas cando proceda o seu outorgamento con arranxo á lexislación vixente.” Teo, 26 de decembro de 2013. O alcalde acctal. Rafael C. Sisto Edreira
14/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42824-José Valiño González - Ribeira

José Valiño González, con NIF XXXXXXXXX e enderezo no lugar de Reiriz, nº 3, parroquia de Olveira, no concello de Ribeira (A Coruña), solicita de Augas de Galicia a autorización de obras no lugar de Reiriz, parroquia de Olveira (Santa María), concello de Ribeira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42824 As obras solicitadas consisten na construción dun muro de contención de terras na marxe da parcela 15074A045005210000KY, situada na zona de servidume dun regato afluente do Rego de Vilaverde, no lugar de Reiriz, parroquia de Olveira, no concello de Ribeira (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribeira ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 26 de decembro de 2013 O xefe do servizo territorial Ángel Gómez Rey
14/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42819.-José D. Cernadas Pérez - Corcubión

José D. William James Montoli Anhuaman, con NIF XXXXXXXXX e enderezo no lugar de Xestosa, Buxantes, no concello de Dumbría (A Coruña), solicita de Augas de Galicia a autorización de obras no lugar de A Redonda, parroquia de San Pedro, no concello de Corcubión (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42819 As obras solicitadas consisten no peche perimetral da parcela 309 do polígono 7 e unha caseta de ladrillo, situadas en zona de policía de leitos dun regato, no lugar de A Redonda, parroquia de San Pedro, no concello de Corcubión (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Corcubión ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 26 de decembro de 2013 O xefe do servizo territorial Ángel Gómez Rey
14/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42716.-Juan Lampón Millán - A Pobra do Caramiñal

Juan Lampón Millán, con NIF XXXXXXXXX e enderezo no lugar de Quintáns, 3 - Santa Cruz de Lesón, solicita de Augas de Galicia a autorización de obras no lugar de Vilares, parroquia de Lesón (Santa Cruz), concello de A Pobra do Caramiñal, (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42716 As obras solicitadas consisten no peche perimetral da parcela 15068A010000080000YH, situada na zona de policía dun regato afluente do río Trilleiro, no lugar de Vilares, parroquia de Santa Cruz de Lesón, no concello de A Pobra do Caramiñal (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 26 de decembro de 2013 O xefe do servizo territorial Ángel Gómez Rey
15/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Clave: DH. V15.44044

CLAVE: DH. V15.44044 O CONCELLO DE ABEGONDO de conformidade co artigo 245 do Regulamento do dominio público hidráulico, solicita autorización de vertido dun caudal máximo de 113.880 m3/ano de augas residuais asimilables a urbanas depuradas ao rego de Baldomir (cunca do río Mero) procedentes da EDAR do Seixurra (t. m. Abegondo). As augas residuais asimilables a urbanas procedentes do saneamento dos núcleos de Seixurra e San Román (t. m. Abegondo) e dun restaurante son tratadas nun sistema de depuración deseñado para 520 habitantes equivalentes e asentado no lugar de San Román - Orto (t. m. Abegondo), que consta dos seguintes dispositivos: - Pretramento mediante desbaste de finos con tamiz de 3 mm de luz de paso e desareador de 1,10 m3 de capacidade - Tratamento secundario de lodos activos con aireación prolongada de tipo canal circular, constituido por: reactor biolóxico con aireación forzada de 115 m3 de capacidade, decantador integrado de 36,42 m3 de capacidade e recirculación de lodos - Arqueta de reparto a tratamento terciario - Tratamento terciario mediante dúas liñas de tratamento en paralelo, constituidas por: * Humedal de fluxo subsuperficial de dimensións 25 m de lonxitude x 10,4 m de ancho * Balsa de macrófitas flotantes de 91 m3 de capacidade - Arqueta de acumulación e toma de mostra - Espesador de lodos de 14,5 m3 de capacidade Unha vez depuradas estas augas residuais son vertidas ao rego de Baldomir (cunca do río Mero) a través dun conduto de 315 mm de diámetro e 10 m de lonxitude. As coordenadas UTM do punto de vertido ao rego de Baldomir (cunca do río Mero) destas augas residuais depuradas son: X=558.806; Y=4.792.814 (datum ED50). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito no edificio administrativo da Xunta de Galicia en Monelos – rúa Vicente Ferrer, 2 – 9° andar (A Coruña); onde se atopa exposto o proxecto para que poida ser examinado por quen desexe. Santiago de Compostela, 20 de decembro de 2013 O xefe da Área de Vertidos Asdo.: Manuel Morato Miguel
15/01/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
Resolución do 7 de xaneiro de 2014, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación (N.º Expte.498/08) Resolución do 7 de xaneiro de 2014, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación (N.º Expte.498/08)

N.º Expte.498/08. Expropiación Resolución do 7 de xaneiro de 2014, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o martes, 18 de febreiro de 2014, ás 13.00 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda na oficina da Casa Consistorial de CULLEREDO, aos pagos dos prezo xustos e xuros, por expropiación e imposición de servidumes de paso da liña eléctrica LMT, CT, RBT TARRÍO II (expte. n.º 498/08), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da citada Lei de expropiación forzosa. A Coruña, 7 de xaneiro de 2014. A xefa territorial Por ausencia O xefe do servizo de administración industrial Art.39.3 Decreto 324/2009 (D. O. G. n.º 117, do 17/06/2009) Alai Luis Isaias Legorburu Iturriaga
15/01/2014 | Administración LocalMunicipal
Santiago de Compostela
Sección Municipal de Contratación
Licitación do Servizo de Axuda no Fogar no municipio de Santiago de Compostela

OBXECTO DO CONTRATO: Servizo de Axuda no Fogar no municipio de Santiago de Compostela. REFERENCIA DO EXPEDIENTE: CON/67/2013. TIPO DE LICITACIÓN: Os licitadores realizarán as súas ofertas aplicando a baixa que estimen procedente sobre os seguintes prezos unitarios: Libre concorrencia: Luns a Sábado: 12’61 €/hora máis IVE (10%). Domingos e Festivos: 13’66 €/hora máis IVE (10%). Dependencia: Luns a Sábado: 12’61 €/hora máis IVE (4%). Domingos e Festivos: 13’66 €/hora máis IVE (4%). PRAZO DE EXECUCIÓN: Establécese un prazo de execución de 2 anos. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Grupo U, Subgrupo 7, Categoría d). DOCUMENTACIÓN E INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 07 de xaneiro de 2014. O ALCALDE, Asdo.: Ángel Currás Fernández
15/01/2014 | Administración LocalMunicipal
Muros
Anuncio de exposición pública de licenza de actividade sometida á avaliación de incidencia ambiental

ANUNCIO EXPOSICIÓN PÚBLICA DE LICENZA DE ACTIVIDADE SOMETIDA Á AVALICIÓN DE INCIDENCIA AMBIENTAL A sociedade mercantil TALLERES J. MAYO, S. L., con C. I. F. n.º B-15901622, con domicilio no Lg. de A Pendente, núm.1, Esteiro, Muros (A Coruña), solicita licenza de actividade para un almacén de accesorios de automóbiles, situado na parcela 10 da mazá M-5 do polígono empresarial, na parroquia de Serres, Muros, de acordo co proxecto do enxeñeiro-técnico industrial D. Diego Alejandro Cristofol Aharmim (expte.409/10). De acordo co artigo 8.3 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de VINTE DÍAS hábiles –que comezará a contarse dende o día seguinte ao da última inserción do presente edicto no Boletín Oficial da Provincia ou no Diario Oficial de Galicia– coa finalidade de que durante a mesma poidan examinar o expediente, no Servizo de Urbanismo deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Muros, 3 de xaneiro do 2014. A ALCALDESA Asdo.: Caridad González Cerviño
15/01/2014 | Administración LocalMunicipal
Vilarmaior
Aprobación inicial de ordenanza

ANUNCIO Aprobada inicialmente polo Pleno do día 26 de decembro de 2013 a Ordenanza municipal para a regulación da administración electrónica do Concello de Vilarmaior, sométese a información pública polo prazo de trinta días para a presentación de alegacións. De non producirse estas alegacións, a ordenanza considerarase aprobada definitivamente. Vilarmaior, 08 de xaneiro de 2014. O alcalde Carlos Vázquez Quintián
15/01/2014 | Administración LocalMunicipal
Mesía
Aprobación inicial do orzamento 2014

O Pleno deste Concello, en sesión extraordinaria celebrada o día 13 de xaneiro de 2014, acordou aprobar inicialmente o orzamento xeral e cadro de persoal para o exercicio 2014, polo que, en cumprimento do disposto no artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ó público na Secretaría deste Concello por prazo de quince días hábiles dende a publicación deste anuncio no Boletín Oficial da Provincia, co fin de que durante ese prazo os interesados poidan formular as reclamacións que consideren pertinentes. Transcorrido o devandito prazo sen interposición de reclamacións, entenderase definitivamente aprobado. Mesía, 13 de xaneiro de 2014. O alcalde Asdo.: Mariano Iglesias Castro
15/01/2014 | Administración LocalMunicipal
Bergondo
Intervención
Derrogación da Ordenanza fiscal reguladora da taxa pola utilización privativa ou aproveitamento especial do dominio público local, polas empresas explotadoras de servizos de subministracións de interese xeral

A corporación en Pleno, na sesión que tivo lugar o 19 de decembro de 2013, adoptou provisionalmente o acordo de derrogación da Ordenanza fiscal reguladora da taxa pola utilización privativa ou aproveitamento especial do dominio público local, polas empresas explotadoras de servizos de subministracións de interese xeral, que seguidamente se transcribe: “…1º.- Derrogar a ordenanza fiscal reguladora da taxa polo aproveitamento especial do dominio público local, a favor de empresas explotadoras de servizos de subministracións de interese xeneral, publicada no BOP nº 73 de data 17 de abril de 2013 e que modificaba a publicada no BOP de 4 de marzo de 2010. Consorte co disposto na TRLRFL, expoñer ao público o presente acordo mediante anuncios no taboleiro de edictos da corporación e no Boletín Oficial da Provincia, polo prazo de trinta días hábiles que contarán a partir do seguinte á publicación no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. As reclamacións presentadas serán resoltas pola corporación en Pleno, e de non existir, entenderase definitivamente aprobado o acordo provisional, debéndose proceder en todo caso á publicación no Boletín Oficial da Provincia do acordo definitivo.2º.- Comunicar o presente acordo á Deputación Provincial da Coruña para o seu traslado ao Tribunal Superior de Xustiza de Galicia.” Bergondo, 10 de xaneiro de 2014 A alcaldesa Asdo.: Alejandra Pérez Máquez
15/01/2014 | Administración LocalMunicipal
Brión
Exposición pública

EDICTO En cumprimento do disposto no número 3 do artigo 8 do Decreto 133/2008, do 12 de xuño, polo que se regula a avaliación de incidencia ambiental, sométese á información pública o expediente que se tramita a instancia de Tomas Manuel Paladinez Alibes, que di actuar en representación de Repsol Butano SA, para a concesión de licenza de actividade para instalar un depósito de gas propano de 4.000 litros e dar subministro de gas a 5 vivendas no lugar de Gronzo, Brión. Durante o prazo de vinte días, contados a partir do seguinte ao da última publicación deste edicto no Boletín Oficial da Provincia da Coruña e no Diario Oficial de Galicia, o expediente atópase á disposición do público nas oficinas municipais co fin de que quen se considere afectado pola actividade poida examinalo e dilucidar, se é o caso, as alegacións ou observacións que considere convenientes. Brión, 28 de outubro de 2013. O alcalde José Luís García García
02/01/2014 | Administración LocalMunicipal
Cabana de Bergantiños
Padrón fiscal da taxa polo servizo de abastecemento e depuración de auga período 1 de setembro a 30 novembro de 2013

Con data 23 de decembro de 2013, o alcalde D. José Muiño Dominguez, dictou a seguinte resolución: “Visto o padron fiscal da taxa polo servizo de abastecemento, saneamento e depuración de auga, incluídos os dereitos de enganche e o canon da auga correspondente ao período do 1 de setembro ata o 30 de novembro de 2013, presentado no concello pola empresa concesionaria do servizo -OGPO- con data 23 de decembro de 2013 (R/E nº 3253 do 23 de decembro) Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 -Regulamento Xeral de Recadación) RESOLVO: PRIMEIRO.- Aprobar o padrón da taxa polo servizo de abastecemento, saneamento e depuración de auga, incluídos os dereitos de enganche e o canon da auga correspondente ao período do 1 de setembro ata o 30 de novembro de 2013, que consta de 812 usuarios e que ascende ao importe total de 39.997,13 euros. SEGUNDO.- Expoñer ao público o padrón aprobado, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte a que finalize o prazo de exposición pública. Transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas ao padrón, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, 23 de decembro de 2013 O alcalde Asdo. José Muiño Domínguez
02/01/2014 | Administración LocalMunicipal
Oza-Cesuras
Suplencia Sr. presidente da comisión xestora

Por ausencia do Presidente da Comisión Xestora do municipio dende o día 20 de decembro de 2013 ata o día 13 de xaneiro de 2014, faise público que durante o expresado periodo exercerá as facultades que lle corresponden o Vicepresidente Primeiro, D. Martin Maria Capilla Penna e no caso de vacante, ausencia ou enfermedade do anterior os restantes Vicepresidentes, polo orde do seu nomeamento. Todo elo conforme ao establecido no artigo 23.3 da Lei 7/1985, de 2 de abril, reguladora das Bases do Réxime Local. Oza - Cesuras, 19 de decembro de 2013. O VICESECRETARIO, Asdo.: Celestino J. Amigo Liñares.
02/01/2014 | Administración LocalMunicipal
Moeche
Aprobación inicial do padrón de contribuíntes pola taxa por recollida de lixo, correspondente ao ano 2014

Por resolución da Alcaldía, de data 23/12/2013, prestouse aprobación inicial ao Padrón de Contribuintes por tasa por recollida domiciliaria de lixo correspondente ao ano 2.014, o que se expón o público polo prazo dun mes, contado a partires do día seguinte ó da publicación do presente edicto no BOP, a efectos de reclamacións, entendéndose definitivamente aprobado no caso de que non se produzan reclamacións no periodo indicado. Moeche a 23 de decembro de 2.013. O ALCALDE Asdo.: Julio López Romeo.
02/01/2014 | Administración LocalMunicipal
Carballo
Anuncio aprobacion definitiva presupos xeral para o ano 2014Anuncio aprobacion definitiva presupos xeral para o ano 2014

O Pleno deste Concello, na sesión ordinaria celebrada o día 25 de novembro de 2013, aprobou inicialmente os Presuposto Xerais do Concello, así como a plantilla que comprende tódolos postos de traballo reservados a funcionarios, persoal laboral e eventual. Ámbolos documentos estiveron expostos ó público en cumprimento dos artigos 150.1 da Lei 39/88 reguladora das Facendas Locais e 20.1 do Real Decreto 500/90 de 20 de abril, por un prazo de quince días hábiles contados a partir do seguinte á data de publicación do anuncio no Boletin Oficial da Provincia número 231 de 4 de decembro de 2013, e no taboleiro de anuncios do Concello. Transcorrido o periodo de exposición ó público sen que se presentaran reclamacións, ós mesmo quedaron definitivamente aprobados, polo que en cumprimento do disposto no art,. 150.3 da Lei 39/88, reguladora das Facendas Locais, publlícase o contido resumido por capítulos de ambo-los dous orzamentos. Que se anulen tódalas modificacións efectuadas sobre o Presuposto prorrogado que se consideran incluídas nos créditos iniciais (art.21.6 do R. D. 500/90). Asimesmo tamén se fai público a plantilla de funcionarios e persoal laboral correspondente a 2014 que se reproduce de seguido en cumprimento do disposto no art.127 do Texto Refundido de Disposicións Vixentes de Réxime Local (Real Decreto Lexislativo 781/86 de 18 de Abril: En virtude do disposo nos artigos 171.1 do Real Decreto Legislativo 2/2004 de 5 de marzo, que aproba o texto refundido da Lei reguladora das Facendas Locais, e o artigo 23.1 do Real Decreto 500/90, de 20 de abril, contra esta aprobación definitiva poderáse interpor directamente RECURSO CONTENCIONSO-ADMINISTRATIVO ante o Xulgado do Contencioso-Administrativo de A Coruña, no prazo de DOUS MESES contados dende o día seguinte á publicación deste anuncio no Boletín Oficial Provincial, tal como establece o art.46.1 da Lei 29/98, de 13 de xullo, reguladora da Xurisdicción Contencioso-Administrativa. Carballo, 26 de diciembre 2013 O Alcalde, Asdo. Evencio Ferrero Rodriguez
02/01/2014 | Administración LocalMunicipal
Ames
Edicto apertura pastelería Miss Cakes, S. L.

Cheik Gereñu Clausin, en representación de Miss Cakes, SL solicita nesta Alcaldía licenza municipal para instalar actividade de obrador de pastelaría artesanal e venda on-line a situar na Pza. Manuel Murguía, n.º 5, Milladoiro. Para cumprir co disposto no punto 3, art.8, do Decreto 133/2008, DOG de 12 de xuño, polo que se regula a Avaliación da Incidencia Ambiental, sométese a información pública por un período de 20 días hábiles que comezará a contar desde o día seguinte ao da inserción deste edicto no Boletín Oficial da Provincia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente no departamento de Urbanismo deste concello, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 5 de novembro de 2013 Eusebi Zubielqui Ponsi
03/01/2014 | Administración LocalMunicipal
San Sadurniño
Corrección de erro en texto de ordenanza

Advertiuse un erro no anuncio publicado no Boletín Oficial da Coruña nº 221, do pasado día 20 de novembro de 2013, mediante o que foi exposto ó público o texto completo da Ordenanza municipal reguladora das actividades extractivas de madeira nos montes e espazos forestais do Concello de San Sadurniño. O erro consiste na omisión, ó final do artigo 5, apartado 2, desa Ordenanza do seguinte parágrafo: “No suposto de que a empresa madeireira non sexa posuidora de ningún seguro destas características, deberá facelo constar expresamente no escrito de comunicación que presente, e prestar fianza en metálico ou aval bancario na forma e contía establecidas no artigo 8 desta ordenanza”. Coa publicacion do presente anuncio considérase corrixido ese erro e incorporado ó texto da referida Ordenanza o devandito parágrafo. San Sadurniño, 23 de decembro de 2013. O Alcalde, Secundino García Casal.
03/01/2014 | Administración LocalMunicipal
Narón
Intervención
Edicto aprobación inicial expediente modificación Ordenanza fiscal número 10 reguladora da taxa por recollida de refugallos sólidos urbanos

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público, o expediente de modificación, imposición e ordenación da Ordenanza fiscal: nº 10 reguladora da taxa por recollida de refugallos sólidos urbanos. Aprobado provisionalmente polo Concello Pleno en data 26 de decembro do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 26 de decembro de 2013 O alcalde acctal Fausto Eduardo Salces Ortiz de Viñaspre
03/01/2014 | Administración LocalMunicipal
Ferrol
Secretaría Xeral
Substitución do alcalde

Debido a que permanecerei ausente da cidade os días 16 e 17 de decembro de 2013, é polo que nomeo a Ibrahin Baza Garcia Matarredona, para que me substitúa durante a miña ausencia. Así o manda e asina o Ilmo. Sr. Alcalde-Presidente do Concello de Ferrol no Pazo Municipal a trece de decembro de dous mil trece. O Teresa Carolina Trejos Magallares